2012D0721 — ET — 01.12.2012 — 001.004

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI OTSUS, 14. november 2012, millega kehtestatakse tööstuslikele ja asutustes kasutatavatele pesupesemisvahenditele Euroopa Liidu ökomärgise andmise ökoloogilised kriteeriumid (teatavaks tehtud numbri C(2012) 8055 all) (EMPs kohaldatav tekst) (2012/721/EL) (ELT L 326 24.11.2012, lk 38)

Muudetud:









▼B

KOMISJONI OTSUS,

14. november 2012,

millega kehtestatakse tööstuslikele ja asutustes kasutatavatele pesupesemisvahenditele Euroopa Liidu ökomärgise andmise ökoloogilised kriteeriumid

(teatavaks tehtud numbri C(2012) 8055 all)

(EMPs kohaldatav tekst)

(2012/721/EL)







Artikkel 1

Tooterühm „Tööstuslikud ja asutustes kasutatavad pesupesemisvahendid” hõlmab järgmist: pesupesemisvahendid, mis on ette nähtud kutseliste töötajate poolt kasutavate pesumasinate jaoks asutustes ja tööstussektoris.

Tooterühma kuulvad ka mitmekomponendilised süsteemid, mille puhul pesupesemisvahend koosneb rohkem kui ühest komponendist, või automaatdoseerimissüsteemi jaoks ette nähtud pesupesemisprogrammid.

Kõnealusest tooterühmast on välja jäetud tooted, mis annavad riideesemetele sellised omadused nagu vetthülgavus, vee- või tulekindlus jne. Tooterühma ei kuulu ka näiteks räti, lapi või muu materjali abil pealekantavad tooted ega ka ilma järgneva pesemiseta kasutatavad puhastusvahendid, nagu vaipade ja mööblipolstri jaoks ette nähtud plekieemaldajad.

Kõnealusest tooterühmast on välja jäetud kodumajapidamises kasutatavad pesupesemisvahendid.

Artikkel 2

Selleks et määruse (EÜ) nr 66/2010 alusel saaks anda ELi ökomärgise pesupesemisvahendile, peab see kuuluma käesoleva otsuse artiklis 1 kindlaksmääratud tooterühma „Tööstuslikud ja asutustes kasutatavad pesupesemisvahendid” ja vastama käesoleva otsuse lisas sätestatud kriteeriumidele ning hindamis- ja kontrollinõuetele.

Artikkel 3

Tooterühma „Tööstuslikud ja asutustes kasutatavad pesupesemisvahendid” kriteeriumid ning nendega seotud hindamis- ja kontrollinõuded kehtivad neli aastat alates käesoleva otsuse vastuvõtmise kuupäevast.

Artikkel 4

Haldusotstarbel omistatakse tooterühmale „Tööstuslikud ja asutustes kasutatavad pesupesemisvahendid” kood „039”.

Artikkel 5

Käesolev otsus on adresseeritud liikmesriikidele.









LISA

RAAMISTIK

Kriteeriumide eesmärgid

Kriteeriumide abil püütakse eelkõige edendada selliseid tooteid, millel on vähendatud mõju veeökosüsteemidele ja mis sisaldavad vaid piiratud koguses ohtlikke aineid ning mille pesemisvõimet on katsetatud. Edendades madalal temperatuuril tõhusalt toimivate toodete kasutamist, aitavad kriteeriumid vähendada ka energiatarbimist pesupesemisel.

KRITEERIUMID

Kriteeriumid on sätestatud järgmiste aspektide jaoks.

1. Toote- ja doseerimisteave

2. Mürgine toime veeorganismidele: kriitiline lahjendusmäär (CDV)

3. Biolagunevus

4. Ained ja segud, mille kasutamine on keelatud või lubatud piirangutega

5. Pakendamisnõuded

6. Pesemisvõime (kasutuskõlblikkus)

7. Automaatdoseerimissüsteemid

8. Kasutajale antav teave – ELi ökomärgisel esitatav teave

1) Hindamine ja kontroll

a) Nõuded

Iga kriteeriumi juures on esitatud konkreetsed hindamis- ja kontrollinõuded.

Kui taotleja peab kriteeriumide täitmise tõenduseks esitama deklaratsioone, dokumente, analüüside aruandeid või muid dokumentaalseid tõendeid, siis eeldatakse, et need võivad pärineda taotlejalt ja/või tema tarnija(te)lt ja/või selle/nende allhankija(te)lt jne.

Võimaluse korral tehakse katsed standardi EN ISO 17025 nõuetele vastavates või samaväärsetes laboratooriumides.

Vajaduse korral võib kasutada ka muid katsemeetodeid kui need, mis on esitatud iga kriteeriumi puhul, tingimusel et taotlust hindav pädev asutus on nende samaväärsust kinnitanud.

I liites viidatakse pesuvahendite koostisainete andmebaasile (DID-loend), millesse on kantud pesuvahendites enim kasutatavad koostisained. Seda andmebaasi kasutatakse kriitilise lahjendusmäära (CDV) arvutamiseks vajalike andmete saamiseks ja koostisainete biolagunevuse hindamiseks. Ainete jaoks, mis ei kuulu DID-loendisse, on antud vajalike andmete väljaarvutamise või ekstrapoleerimise juhised. DID-loendi kõige viimane versioon on esitatud ELi ökomärgise veebisaidil ja pädevate asutuste veebisaitidel.

Vajaduse korral võivad pädevad asutused nõuda täiendavaid dokumente ja teha sõltumatuid kontrolle.

b) Mõõtmispiirid

Ökoloogilistele kriteeriumidele vastavust nõutakse kõikide tahtlikult lisatud ainete puhul, samuti toormaterjalidest pärinevate lisaainete ja kõrvalsaaduste puhul, mille sisaldus lõppkoostises on vähemalt 0,010 massiprotsenti.

Biotsiidide, värv- ja lõhnaainete puhul nõutakse vastavust kriteeriumidele, olenemata nende sisaldusest.

Eespool osutatud piirnormist suurema sisaldusega aineid nimetatakse koostisaineteks.

Kõikide toodete puhul kehtib järgmine: ökoloogilistele kriteeriumidele peab vastama konkreetse määrdumisastme puhul soovitatud suurim kogudoos. Kui doos on esitatud vahemikena, tuleb ökoloogiliste kriteeriumide hindamisel kasutada suurimat soovitatud doosi.

2) Pesuühik

Kõnealuse tooterühma puhul väljendatakse pesuühikut grammides ühe kilogrammi pestava pesu kohta.

Pesuühiku hindamis- ja kontrollinõuded:

pädevale asutusele teatatakse toote täielik koostis, näidates ära kaubanime, keemilise nimetuse, CASi numbri, DID-numbri, ( *1 ) kasutatava koguse koos veega ja ilma veeta ning iga koostisaine otstarbe ja vormi (olenemata kontsentratsioonist). Pädevale asutusele tuleb esitada toote kujunduse näidis koos doseerimisalaste soovitustega.

Pädevale asutusele esitatakse iga koostisaine kohta materjaliohutuskaart vastavalt Euroopa Parlamendi ja nõukogu määrusele (EÜ) nr 1907/2006 ( 1 ).

DID-loendi A-osa ja B-osa on esitatud ELi ökomärgise veebisaidil:

http://ec.europa.eu/environment/ecolabel/documents/did_list/didlist_part_a_et.pdf

http://ec.europa.eu/environment/ecolabel/documents/did_list/didlist_part_b_et.pdf

EUROOPA LIIDU ÖKOMÄRGISE KRITEERIUMID

1. kriteerium. Toote- ja doseerimisteave

Ühe kg pesu pesemiseks soovitatud kogudoos vastavalt pestava pesu määrdumisastmele ja pesemiseks kasutatava vee karedusele esitatakse grammides või milliliitrites ühe kilogrammi pestava pesu kohta (g/kg või ml/kg). Mitmekomponendilise süsteemi puhul tuleb toote kriteeriumide hindamisel lähtuda suurimast soovitatud doosist ja arvestada kõiki selle koostisesse kuuluvaid tooteid.

Näited määrdumisastmete kohta:







Kergelt määrdunud Keskmiselt määrdunud Väga määrdunud Hotellid: voodipesu, voodikatted ja käterätid jne (käterätte võib käsitada väga määrdunud pesuna) Riidest rullkäterätid Töörõivad: asutused/jaemüügifirmad/teenindusettevõtted jne Restoranid: laudlinad, salvrätid jne Põrandalapid ja matid Töörõivad: tööstusettevõtted/köögid/tapamajad jne Köögitekstiilid: rõivad, nõudekuivatusrätid jne Haiglad jms asutused: voodipesu, voodikatted, madratsilinad, patsientide rõivad, arstide rõivad ja arstikitlid jne

Tuleb esitada toote nimetus või mitmekomponendilise süsteemi puhul kõikide selle koostisse kuuluvate toodete loetelu koos vee soovitatava karedusastmega (pehme, keskmine, kare) ja kavandatav määrdumisaste.

Taotleja peab esitama dokumendid, mis tõendavad 2., 3. ja 6. kriteeriumi täitmist kõikide tootenimede puhul.

Hindamine ja kontroll: taotleja esitab toote nimetuse või mitmekomponendilise süsteemi puhul kõikide selle koostisse kuuluvate toodete loetelu koos nende täpse koostise ja märgise või kujundusega ning doseerimisjuhendiga kolme määrdumisastme ja kolme karedusastme jaoks. Kõikide toodete puhul märgitakse kas pakendile või ohutuskaardile tihedus (g/ml).

2. kriteerium. Mürgine toime veeorganismidele: kriitiline lahjendusmäär (CDV)

Toote kriitiline lahjendusmäär (CDVkrooniline) ei tohi ületada järgmisi piirväärtusi:







Pehme vesi (0–6 °dH) CDVkrooniline (l/kg pesu kohta) Toote liik/määrdumisaste Kergelt Keskmiselt Väga määrdunud Pulber 30 000 40 000 50 000 Vedelik 50 000 60 000 70 000 Mitmekomponendiline süsteem 50 000 70 000 90 000







Keskmise karedusega vesi (7–13 °dH) CDVkrooniline (l/kg pesu kohta) Toote liik/määrdumisaste Kergelt Keskmiselt Väga määrdunud Pulber 40 000 60 000 80 000 Vedelik 60 000 75 000 90 000 Mitmekomponendiline süsteem 60 000 80 000 100 000







Kare vesi (> 14 °dH) CDVkrooniline (l/kg pesu kohta) Toote liik/määrdumisaste Kergelt Keskmiselt Väga määrdunud Pulber 50 000 75 000 90 000 Vedelik 75 000 90 000 120 000 Mitmekomponendiline süsteem 75 000 100 000 120 000

Toote kriitiline lahjendusmäär (CDVkrooniline) arvutatakse järgmise valemi abil, võttes arvesse iga koostisainet i:

kus:

mass (i) = koostisaine mass soovitatud doosi kohta;

DF = lagunevustegur (degradation factor);

TF = aine kroonilise mürgisuse tegur (toxicity factor) vastavalt DID-loendile.

Tootes sisalduvaid biotsiide, värvaineid ja lõhnaaineid tuleb võtta kriitilise lahjendusmäära arvutamisel arvesse isegi juhul, kui nende kontsentratsioon on väiksem kui 0,010 % (100 miljondikku).

Eraldi eeskirjad kehtivad järgmistele ainetele, kuna need ained lagunevad pesemise käigus:

— vesinikperoksiid (H2O2) – ei võeta CDV arvutamisel arvesse;

— peräädikhape – võetakse arvutustes arvesse äädikhappena.

Hindamine ja kontroll: taotleja esitab toote CDVkroonilise arvutuse. Arvutustabel kriitilise lahjendusmäära arvutamiseks on esitatud ELi ökomärgise veebisaidil.

Kasutatakse pesuvahendite koostisainete andmebaasis (DID-loend) esitatud parameetrite DF (lagunevustegur) ja TF (mürgisustegur) väärtusi. Kui aine ei kuulu DID-loendisse, arvutatakse parameetrid välja DID-loendi B osa juhiste kohaselt ja lisatakse sellega seotud dokumendid.

3. kriteerium. Biolagunevus

a) Pindaktiivsete ainete biolagunevus

Kõik pindaktiivsed ained peavad olema aeroobsetes tingimustes biolagunevad.

Kõik mitteioonsed ja katioonsed pindaktiivsed ained peavad olema biolagunevad ka anaeroobsetes tingimustes.

b) Orgaaniliste ainete biolagunevus

Aeroobsetes tingimustes mittelaguneva (raskesti biolaguneva) (aNBO) ja anaeroobsetes tingimustes mittelaguneva (anNBO) orgaanilise aine sisaldus tootes ei tohi ületada järgmisi piirmäärasid:

aNBO







Pehme vesi (0–6 °dH) aNBO (g/kg pesu kohta) Toote liik/määrdumisaste Kergelt Keskmiselt Väga määrdunud Pulber 0,70 1,10 1,40 Vedelik 0,50 0,60 0,70 Mitmekomponendiline süsteem 1,25 1,75 2,50







Keskmise karedusega vesi (7–13 °dH) aNBO (g/kg pesu kohta) Toote liik/määrdumisaste Kergelt Keskmiselt Väga määrdunud Pulber 1,10 1,40 1,75 Vedelik 0,60 0,70 0,90 Mitmekomponendiline süsteem 1,75 2,50 3,75







Kare vesi (> 14 °dH) aNBO (g/kg pesu kohta) Toote liik/määrdumisaste Kergelt Keskmiselt Väga määrdunud Pulber 1,40 1,75 2,20 Vedelik 0,70 0,90 1,20 Mitmekomponendiline süsteem 2,50 3,75 4,80

anNBO







Pehme vesi (0–6 °dH) anNBO (g/kg pesu kohta) Toote liik/määrdumisaste Kergelt Keskmiselt Väga määrdunud Pulber 0,70 1,10 1,40 Vedelik 0,50 0,60 0,70 Mitmekomponendiline süsteem 1,25 1,75 2,50







Keskmise karedusega vesi (7–13 °dH) anNBO (g/kg pesu kohta) Toote liik/määrdumisaste Kergelt Keskmiselt Väga määrdunud Pulber 1,10 1,40 1,75 Vedelik 0,60 0,70 0,90 Mitmekomponendiline süsteem 1,75 2,50 3,75







Kare vesi (> 14 °dH) anNBO (g/kg pesu kohta) Toote liik/määrdumisaste Kergelt Keskmiselt Väga määrdunud Pulber 1,40 1,75 2,20 Vedelik 0,70 0,90 1,20 Mitmekomponendiline süsteem 2,50 3,75 4,80

Hindamine ja kontroll: taotleja esitab dokumendid pindaktiivsete ainete lagunevuse kohta ning toote aNBO ja anNBO arvutuse. Arvutustabel aNBO ja anNBO arvutamiseks on esitatud ELi ökomärgise veebisaidil.

Nii pindaktiivsete ainete kui ka aNBO ja anNBO väärtuste puhul tuleb kasutada DID-loendit. DID-loendisse mittekuuluvate koostisainete puhul esitatakse vastavalt I liitele kirjanduse või muude allikate või asjakohaste katsete tulemuste põhjal tõendatud teave selle kohta, et need ained on aeroobsetes ja anaeroobsetes tingimustes biolagunevad.

TAED (tetraatsetüületüleendiamiin) tuleb lugeda anaeroobsetes tingimustes biolagunevaks.

Eespool esitatud nõuetele vastavate dokumentide puudumise korral võib muu kui pindaktiivse aine vabastada anaeroobse biolagunevuse nõude täitmisest, kui on täidetud üks järgmisest kolmest tingimusest:

1. kergesti lagunev ja pindadele nõrgalt adsorbeeruv (A < 25 %) või

2. kergesti lagunev ja pindadelt kergesti desorbeeruv (D > 75 %) või

3. kergesti lagunev ja ei ole bioakumuleeruv.

Adsorptsiooni/desorptsioonikatsed võib teha vastavalt OECD juhendile 106.

4. kriteerium. Ained ja segud, mille kasutamine on keelatud või lubatud piirangutega

a) Keelatud ained

Tootes ega üheski selle koostisse lisatud segus ei tohi olla järgmisi aineid:

— fosfaadid (fosfonaadid ei ole keelatud, kuid nende kasutamine on kriteeriumi 3 kohaselt piiratud);

— APEO (alküülfenooletoksülaadid) ja ADP (alküülfenoolid ja nende derivaadid);

— EDTA (etüleendiamiintetraäädikhape) ja selle soolad

Hindamine ja kontroll: taotleja esitab deklaratsiooni, vajaduse korral koos ainete valmistajate koostatud deklaratsioonidega, millest on näha, et toode ei sisalda loetletud aineid.

b) Ohtlikud ained ja segud

Vastavalt määruse (EÜ) nr 66/2010 (ELi ökomärgise kohta) artikli 6 lõikele 6 ei sisalda toode ega ükski selle koostisosa aineid, mis vastavad järgmiste ohu- või riskilausetega klassifitseerimise tingimustele vastavalt Euroopa Parlamendi ja nõukogu määrusele (EÜ) nr 1272/2008 ( 2 ) või nõukogu direktiivile 67/548/EMÜ, ( 3 ) ega sisalda aineid, millele on osutatud määruse (EÜ) nr 1907/2006 artiklis 57. Järgmised riskilaused kehtivad ainetele üldiselt. Kui koostisosade kohta ei ole võimalik teavet saada, kohaldatakse segude klassifitseerimise eeskirju.

Ohulausete loetelu:







Ohulause (1) Riskilause (2) H300 Allaneelamisel surmav R28 H301 Allaneelamisel mürgine R25 H304 Allaneelamisel või hingamisteedesse sattumisel võib olla surmav R65 H310 Nahale sattumisel surmav R27 H311 Nahale sattumisel mürgine R24 H330 Sissehingamisel surmav R23/26 H331 Sissehingamisel mürgine R23 H340 Võib põhjustada geneetilisi defekte R46 H341 Arvatavasti põhjustab geneetilisi defekte R68 H350 Võib põhjustada vähktõbe R45 H350i Sissehingamisel võib põhjustada vähktõbe R49 H351 Arvatavasti põhjustab vähktõbe R40 H360F Võib kahjustada viljakust R60 H360D Võib kahjustada loodet R61 H360FD Võib kahjustada viljakust. Võib kahjustada loodet R60/61/60–61 H360Fd Võib kahjustada viljakust. Arvatavasti kahjustab loodet R60/63 H360Df Võib kahjustada loodet. Arvatavasti kahjustab viljakust R61/62 H361f Arvatavasti kahjustab viljakust R62 H361d Arvatavasti kahjustab loodet R63 H361fd Arvatavasti kahjustab viljakust. Arvatavasti kahjustab loodet R62-63 H362 Võib kahjustada rinnaga toidetavat last R64 H370 Kahjustab elundeid R39/23/24/25/26/27/28 H371 Võib kahjustada elundeid R68/20/21/22 H372 Kahjustab elundeid pikaajalisel või korduval kokkupuutel R48/25/24/23 H373 Võib kahjustada elundeid pikaajalisel või korduval kokkupuutel R48/20/21/22 H400 Väga mürgine veeorganismidele R50 H410 Väga mürgine veeorganismidele, pikaajaline toime R50-53 H411 Mürgine veeorganismidele, pikaajaline toime R51-53 H412 Ohtlik veeorganismidele, pikaajaline toime R52-53 H413 Võib avaldada veeorganismidele pikaajalist kahjulikku toimet. R53 EUH059 Ohtlik osoonikihile R59 EUH029 Kokkupuutel veega eraldub mürgine gaas R29 EUH031 Kokkupuutel hapetega eraldub mürgine gaas R31 EUH032 Kokkupuutel hapetega eraldub väga mürgine gaas R32 EUH070 Silma sattumisel mürgine R39-41 Ülitundlikkust põhjustavad ained H334 Sissehingamisel võib põhjustada allergiat, astma sümptomeid või hingamisraskusi R42 H317 Võib põhjustada allergilist nahareaktsiooni R43 (1) Määrus (EÜ) nr 1272/2008. (2) Direktiiv 67/548/EMÜ, mis on kohandatud REACHiga vastavalt direktiivile 2006/121/EÜ ja direktiivile 1999/45/EÜ (muudetud).

Pidage silmas, et see kriteerium kehtib ka teadaolevate lagunemissaaduste kohta nagu formaldehüüd toodete puhul, millest eraldub formaldehüüdi.

Eespool esitatud nõuet ei kohaldata selliste ainete ja segude suhtes, mille omadused tootmisprotsessis muutuvad nii, et kirjeldatud ohtu enam ei ole (nt ei ole enam bioloogiliselt kättesaadavad või muutuvad keemiliselt).

Lõpptoodet ei tohi märgistada eespool esitatud ohulausetega.

Erandid

Kõnealust nõuet ei kohaldata järgmiste ainete ja segude suhtes:

▼M2







Subtilisiin H400: Väga mürgine veeorganismidele R50 H411: Mürgine veeorganismidele, pikaajaline toime R50-53 Pindaktiivsed ained kogusisaldusega < 20 % lõpptootes H400: Väga mürgine veeorganismidele R50 Pindaktiivsed ained kogusisaldusega < 25 % lõpptootes (*1) H412: Ohtlik veeorganismidele, pikaajaline toime R52-53 Üksnes säilivuse tagamiseks kasutatavad biotsiidid (*2) (ainult vedelikud, mille pH on 2–12 ja toimeaine massiprotsent kuni 0,10) H331: Sissehingamisel mürgine R23 H334: Sissehingamisel võib põhjustada allergia- või astma sümptomeid või hingamisraskusi R42 H317: Võib põhjustada allergilist nahareaktsiooni R43 H400: Väga mürgine veeorganismidele R50 Ensüümid (*3) H400: Väga mürgine veeorganismidele R50 H334: Sissehingamisel võib põhjustada allergia- või astma sümptomeid või hingamisraskusi R42 H317: Võib põhjustada allergilist nahareaktsiooni R43 Pleegitamisel kasutatavad katalüsaatorid (*3) H400: Väga mürgine veeorganismidele R50 NTA (trinaatriumnitrilotriatsetaat) lisandina MGDAs (metüülglütsiindiatsetaat) ja GLDAs (dikarboksümetüülglutamiinhape) (*4) H351: Arvatavasti põhjustab vähktõbe R40 (*1) Seda erandit kohaldatakse tingimusel, et pindaktiivne aine vastab 3. kriteeriumi punkti a nõuetele ja on lagunev anaeroobsetes tingimustes. (*2) Erand kehtib ainult 4. kriteeriumi punkti b puhul. Biotsiidide puhul tuleb järgida 4. kriteeriumi punkti e. (*3) Sealhulgas valmististes sisalduvad stabilisaatorid ja muud lisaained. (*4) Sisaldus toormaterjalis alla 1,0 % juhul, kui kogusisaldus lõpptootes on alla 0,10 %.

▼B

Hindamine ja kontroll: taotleja esitab sellele kriteeriumile vastavuse tõendamiseks deklaratsiooni selle kohta, et ühtki koostisainet ei ole klassifitseeritud mitte ühtegi ohuklassi, mis on seotud määruse (EÜ) nr 1272/2008 kohaste ohulausetega, kuivõrd seda on võimalik kindlaks teha vähemalt määruse (EÜ) nr 1907/2006 VII lisas esitatud nõuetele vastava teabe põhjal. Kõnealusele deklaratsioonile lisatakse tõendina eespool olevas loendis esitatud ohulausetega seotud asjakohaseid omadusi käsitlev kokkuvõtlik teave koos üksikasjadega, mida on täpsustatud määruse (EÜ) nr 1907/2006 II lisa punktides 10, 11 ja 12 (ohutuskaartide koostamise nõuded).

Teavet ainete omaduste kohta võib saada ka muul viisil kui katsetega, näiteks alternatiivmeetoditega, nagu in vitro meetodid, kvantitatiivsete struktuuri-aktiivsuse mudelitega või kasutades määruse (EÜ) nr 1907/2006 XI lisa kohast ainete rühmitamist või ülekandvat lähenemisviisi. Asjakohaste andmete ühine kasutamine on väga soovitatav.

Esitatav teave peab olema seotud aine või segu vormide või füüsikalise olekuga, milles see on lõplikus tootes.

REACH-määruse IV või V lisas loetletud ainete puhul, mis on registreerimiskohustusest vabastatud vastavalt määruse (EÜ) nr 1907/2006 artikli 2 lõike 7 punktidele a või b, piisab eespool esitatud nõuete täitmiseks sellekohase deklaratsiooni esitamisest.

▼M1

Selliste erandiga hõlmatud pindaktiivsete ainete puhul, mis vastavad ohuklassi H412 kriteeriumidele, esitab taotleja dokumendid nende lagunevuse kohta, viidates DID-loendile. Kui pindaktiivne aine ei ole kantud DID-loendisse, tuleb viidata kirjandusel või muudel allikatel või asjakohaste katsete tulemustel põhinevale teabele, nagu on kirjeldatud I liites.

▼B

c) Määruse (EÜ) nr 1907/2006 artikli 59 lõike 1 kohaselt loetletud ained

Määruse (EÜ) nr 66/2010 artikli 6 lõike 6 kohasest väljajätmisest ei tehta erandit aine puhul, mis on tunnistatud väga kõrge riskiteguriga aineks ja mis on kantud määruse (EÜ) nr 1907/2006 artiklis 59 ettenähtud nimekirja ning mille sisaldus segus on suurem kui 0,010 %.

Hindamine ja kontroll: määruse (EÜ) nr 1907/2006 artikli 59 kohasesse kandidaatainete loetellu kantud väga ohtlikuks peetavate ainete loetelu on järgmisel aadressil: http://echa.europa.eu/chem_data/authorisation_process/candidate_list_table_en.asp

Viide loetelule esitatakse taotluse esitamise kuupäevaga. Taotleja esitab pädevale asutusele toote täpse koostise. Samuti esitab taotleja kõnealusele kriteeriumile vastavuse deklaratsiooni koos asjakohaste dokumentidega, nagu materjalitarnijate allkirjastatud vastavusdeklaratsioonid ning asjakohased ainete või segude ohutuskaartide koopiad.

d) Määratletud piiratud kasutusega koostisained – lõhnaained

Tootes ei tohi olla lõhnaaineid, mis sisaldavad nitromuskusi või polütsüklilisi muskusi.

Iga tootele koostisainena lisatava lõhnakomponendi valmistamisel ja käitlemisel tuleb järgida Rahvusvahelise Lõhnaainete Assotsiatsiooni (IFRA) tegevusjuhiseid. Tegevusjuhised on esitatud IFRA veebisaidil: http://www.ifraorg.org. Valmistajad peavad järgima IFRA standardites esitatud soovitusi keelamise, piiratud kasutuse ja materjalide jaoks ettenähtud puhtusekriteeriumide kohta.

Lõhnaained, mille suhtes kohaldatakse Euroopa Parlamendi ja nõukogu määruses (EÜ) nr 648/2004 ( 4 ) detergentide kohta (VII lisa) sätestatud deklareerimisnõuet ja mis ei ole juba 4. kriteeriumi punkti b kohaselt välja arvatud lõhnaained, võivad lõpptootes esineda mahus ≥ 0,010 % (≥ 100 miljondikku) aine kohta.

Hindamine ja kontroll: taotleja esitab täidetud ja allkirjastatud vastavusdeklaratsiooni, milles on märgitud tootes sisalduvate lõhnaainete kogus. Taotleja esitab ka lõhnaaine tootjalt saadud deklaratsiooni, kus on kindlaks määratud kõik need lõhnaaine koostisained, mis on loetletud nõukogu direktiivi 76/768/EMÜ ( 5 ) III lisa I osas.

e) Biotsiidid

i) Toode võib sisaldada üksnes toote säilitamiseks vajalikke biotsiide ainult selleks vajalikus koguses. See ei kehti pindaktiivsete ainete kohta, millel võivad samuti olla biotsiididele iseloomulikud omadused. Hindamine ja kontroll: taotleja esitab kõikide lisatud biotsiidide kohta materjaliohutuskaartide koopiad koos teabega tootes kasutatud biotsiidide täpse koguse kohta. Biotsiidide valmistaja või tarnija esitab teabe toote säilitamiseks vajaliku biotsiidikoguse kohta.

ii) Keelatud on pakendil või muul moel väita või vihjata, et tootel on mikroobivastane või desinfitseeriv toime. Hindamine ja kontroll: taotleja esitab pädevale asutusele igale pakenditüübile kantava teksti ja selle kujunduse ja/või iga pakenditüübi näidise.

iii) Toode võib sisaldada biotsiide tingimusel, et need ei ole bioakumuleeruvad. Biotsiidi ei peeta bioakumuleeruvaks, kui selle BCF < 100 või log Kow < 3,0. Kui nii BCF kui ka log Kow väärtused on teada, kasutatakse kõrgeimat mõõdetud BCF väärtust. Hindamine ja kontroll: tootja esitab kõikide lisatud biotsiidide kohta materjaliohutuskaartide koopiad koos teabega nende BCF ja/või log Kow väärtuste kohta.

f) Ensüümid

Ensüümid peavad olema kas vedelal kujul või tolmuvabade graanulitena. Ensüümid ei tohi sisaldada tootmisprotsessist pärinevaid mikroorganisme.

Hindamine ja kontroll: taotleja esitab kõikide lisatud ensüümide kohta materjaliohutuskaartide koopiad koos tõendusmaterjaliga, et ensüümid on vabad mikroorganismijääkidest.

5. kriteerium. Pakendamisnõuded

a) Massi/kasulikkuse suhe (weight-utility ratio, WUR)

Toote massi/kasulikkuse suhe (WUR) ei tohi ületada järgmisi väärtusi:







Toote liik/vee karedusaste WUR (g/kg pesu kohta) Pehme vesi Keskmine Kare vesi Pulbrid 1,5 2,0 2,5 Vedelikud 2,0 2,5 3,0

Massi/kasulikkuse suhe (WUR) arvutatakse üksnes müügipakendi kohta ning iga mitmekomponendilisse süsteemi kuuluva toote kohta (sealhulgas korgikapslid, korgid ja käsipumbad/pihustid), kasutades järgmist valemit:

kus:

Wi = pakendikomponendi (i) mass (g), kaasa arvatud märgis, kui seda kasutatakse;

Ui = taaskasutamata (toormel põhineva) materjali mass (g) pakendikomponendis (i). Kui taaskasutatud materjali osakaal pakendikomponendis on 0 %, siis Ui = Wi.

Di = pakendikomponendis (i) sisalduvate funktsionaalsete ühikute arv. Funktsionaalne ühik = doos grammides ühe kilogrammi pestava pesu kohta. WURi arvutamisel tuleb vee kõikide karedusastmete puhul kasutada suurimat soovitatud doosi.

ri = ringlussevõtu kordade arv, st kui mitu korda esmast pakendit (i) kasutatakse samal otstarbel taaskasutamis- või täitmissüsteemi kaudu. r = 1, kui pakendit samal otstarbel ei taaskasutata. Pakendi taaskasutamise korral määratakse ringlussevõtu kordade arvuks 1, v.a juhul, kui taotleja suudab tõendada suuremat arvu.

Erandid

Selle nõudega ei ole hõlmatud rohkem kui 80 % ulatuses taaskasutatud materjali või rohkem kui 80 % ulatuses taastuvtoorainest plastikut sisaldavad plastik-/paber-/papp-pakendid.

Pakend loetakse taaskasutatuks, kui valmistaja on kogunud pakendi valmistamiseks kasutatud toormaterjali jaotus- või tarbimisetapis. Kui tooraineks on materjali valmistaja tootmisprotsessis tekkinud tööstusjäätmed, ei peeta materjali taaskasutatud materjaliks.

Hindamine ja kontroll: taotleja esitab kõikide toodete WUR-näitaja arvutuse. Arvutustabel selle arvutamiseks on saadaval ELi ökomärgise veebisaidil. Taotleja esitab täidetud ja allakirjutatud deklaratsiooni müügipakendis sisalduva ringlusse võetud või taastuvtoorainest saadud materjali protsendimäära kohta pakendis. Pakendi taastäitmise heakskiitmiseks peab taotleja ja/või jaemüüja esitama dokumendid selle kohta, et täitmisvõimalus on turul olemas.

b) Plastikpakend

Plastikpakendiks võib kasutada üksnes selliseid ftalaate, mille riskihindamine on taotluse esitamise ajaks läbi viidud ja mida ei ole liigitatud 4. kriteeriumi punkti b (ja selle kombinatsioonide) alla kuuluvaks.

Ringlusse võtmiseks ettenähtud pakendi eri osade identifitseerimise võimaldamiseks tuleb müügipakendi plastikosad märgistada vastavalt standardi DIN 6120 2. osale või samaväärsetele nõuetele. Seda nõuet ei kohaldata korgikapslite ja pumpade suhtes.

Hindamine ja kontroll: taotleja esitab täidetud ja allkirjastatud vastavusdeklaratsiooni.

6. kriteerium. Pesemisvõime (kasutuskõlblikkus)

Tootja/taotleja peab dokumenteerima pesuvahendi esmased pesuomadused nagu mustuse ja plekkide eemaldamise võime, kasutades selleks spetsiaalselt määritud tekstiilesemeid, mis katse käigus ära pestakse.

Katse võib läbi viia nii tehases kui ka sellest väljaspool asuvas laboris, kui on täidetud II liite punktis a sätestatud tingimused. Katsetamisel tuleb kasutada doosi, mida soovitatakse kasutada eri karedus- ja määrdumisastmete jaoks ette nähtud kõige madalama soovitatud temperatuuri puhul. Tekstiilesemete määrdumisastet mõõdetakse enne ja pärast pesemist. Katsetulemusi hinnatakse laboris ning need tuleb katsearuandes selgelt ära märkida.

Pesuvahendi kõrvalomadusi, nagu selle pleegitav mõju, pleekimis- või kahjustusfaktor, tuhasisaldus, hallinemise ja värviandmise suurenemine, võib mõõta näiteks mitmekordselt pestava katsematerjali abil ning analüüsida tulemusi kooskõlas standardiga ISO 4312.

Katsematerjalina võib kasutada järgmist:

— WFK-PCMS-55 tööstusliku pesu pesemiseks, koosneb 13 eri päritolu plekkidega lapist (WFK-Cleaning Technology Research Institute, Saksamaa);

— EMPA 102, riidetükk 15 eri päritolu värske plekiga (Swiss EMPA-Testmaterials)

— DTI (Danish Technology Institute) riidetükid tööstuslike (või nendega samaväärsete) pesumasinate jaoks.

Eespool nimetatud laboratoorse katse asemel võib pesuvahendi tõhusust tõendada kasutaja poolt tehtud katsete abil. Kasutajakatse tegemisel tuleb järgida II liite punktis b sätestatud nõudeid.

Laboratoorse katse ja kasutajakatse suhtes kohaldatakse järgmist.

Toote katsetamisel saadud tulemusi tuleb võrrelda võrdlustoote katsetamisel saadud tulemustega. Võrdlustootena võib kasutada ükskõik missugust turul pakutavat tuntud toodet või kasutajakatse puhul seda toodet, mida ta tavaliselt kasutab. Katsetatav toode peab olema vähemalt sama tõhus kui võrdlustoode või sellest tõhusam.

Hindamine ja kontroll: taotleja esitab katsearuande, mis näitab, et toode vastab valitud katse puhul kindlaksmääratud miinimumnõuetele; vt ka II liide, punktid a ja b.

7. kriteerium. Automaatdoseerimissüsteemid

Kliendile pakutakse mitmekomponendilisi süsteeme koos automaatdoseerimissüsteemide ja juhitava doseerimise süsteemidega.

Selleks et tagada automaatdoseerimissüsteemide doosi õige suurus, peab tootja/tarnija kehtestama tavapäraste kliendikontrollide korra. Kõnealused kliendikontrollid, mis toimuvad märgise kehtivuse ajal vähemalt üks kord aastas kõikides kliendikontrolli nimekirja kantud kohtades, peavad hõlmama ka doseerimisseadmete kalibreerimist. Kliendikontrolle võib teha ka kolmas isik.

Hindamine ja kontroll: taotleja esitab kirjalikud dokumendid, milles määratakse kindlaks kontrollide teostajad, kontrollide sagedus ja nende sisu.

8. kriteerium. Kasutajale antav teave – ELi ökomärgisel esitatav teave

a) Pakendil olev teave / toote teabeleht

Pakendil olev teave ja/või toote teabeleht peab sisaldama järgmisi pesemissoovitusi (või nendega samaväärseid soovitusi). Pesemissoovitused peavad sisaldama näiteid tekstiilide määrdumisastmete liigitamise kohta ning hõlmama järgmist teksti:

— Peske madalaimal soovitatud temperatuuril.

— Peske alati suurimal võimalikul koormusel.

— Doseerige vastavalt vee karedusele ja määrdumisastmele, järgige doseerimisjuhiseid.

— Selle ELi ökomärgisega toote kasutamine ja kasutusjuhendi järgimine aitab vähendada vee saastamist, jäätmeteket ja energiatarvet.

b) Väited pakendil

Üldiselt tuleb pakendil esitatud väited (nt väited toote pesemistõhususe kohta madalal temperatuuril, teatavat tüüpi plekkide eemaldamise võime kohta, kasulikkuse kohta teatavat tüüpi või värvi riideesemete puhul või toote eriomaduste/kasulikkuse kohta) tõendada pesemisvõime kohta koostatud katsearuannetega.

— Näiteks kui väidetakse, et toode toimib tõhusalt temperatuuril 20 °C, peab pesemisvõime katse olema tehtud temperatuuril ≤ 20 °C (sama kehtib ka muude alla 40 °C temperatuuri kohta esitatud väidete suhtes).

— Näiteks kui väidetakse, et toode eemaldab tõhusalt teatavat tüüpi plekke, peab see olema kinnitatud tõhususkatsega.

c) ELi ökomärgisel esitatav teave

Logo peab olema nähtav ja loetav. ELi ökomärgise kasutamine on kaitstud ELi esmaste õigusaktidega. Toode peab olema varustatud ELi ökomärgise registreerimisnumbri või litsentsinumbriga, mis on loetav ja selgesti nähtav.

Vabatahtlik tekstiväljaga märgis peab sisaldama järgmist:

— Vähendatud mõju veeökosüsteemidele

— Ohtlike ainete piiratud sisaldus

— Töövõime testitud

Vabatahtliku tekstiväljaga märgise kasutamise juhised on esitatud pealkirja all „Ökomärgise logo kasutamise juhised” järgmisel veebisaidil: http://ec.europa.eu/environment/ecolabel/documents/logo_guidelines.pdf

Hindamine ja kontroll (a–c): taotleja esitab toote märgise/toote teabelehe näidise ja deklaratsiooni, mis tõendab vastavust sellele kriteeriumile. Tootel olevad väited peavad olema tõendatud nõuetekohaste katsearuannetega.









I liide

Detergentide koostisainete andmebaas (DID-loend)

DID-loend (A-osa) sisaldab teavet detergentide koostisse kuuluvate koostisainete mürgise mõju kohta veekeskkonnale ja nende biolagunevuse kohta. Loend sisaldab teavet suure hulga pesemis- ja puhastusvahendites sisalduvate ainete mürgisuse ja biolagunevuse kohta. Loend ei ole ammendav, kuid DID-loendi B-osas on esitatud suunised, kuidas määrata kindlaks koostisaine parameetrid (nt mürgisustegur (TF) ja lagunevustegur (DF), mida kasutatakse kriitilise lahjendusmäära arvutamiseks) juhul, kui kõnealune aine ei ole kantud DID-loendisse. See loetelu on vaid üldine teabeallikas ja DID-loendisse kuuluvad ained ei ole ELi ökomärgisega toodetes kasutamiseks automaatselt heaks kiidetud. DID-loend (A-osa ja B-osa) on esitatud ELi ökomärgise veebisaidil.

Kui puuduvad andmed aine mürgise mõju kohta veekeskkonnale ja selle biolagunevuse kohta, võib selle mürgisusteguri ja lagunevusteguri hindamiseks kasutada struktuurianaloogiat (samalaadseid aineid). ELi ökomärgiseid väljastav pädev asutus kinnitab selliste struktuurianaloogide kõlblikkuse. Alternatiivselt võib kohaldada halvimat stsenaariumi, kasutades allpool esitatud parameetreid:

Halvim stsenaarium:







Äge mürgisus Krooniline mürgisus Lagundatavus Koostisaine LC50/EC50 SF(äge) TF(äge) NOEC (1) SF(krooniline) (1) TF(krooniline) DF Aeroobne Anaeroobne „Nimetus” 1 mg/l 10 000 0,0001 0,0001 1 P N (*1) Kui kasutamiskõlblikke andmeid kroonilise mürgisuse kohta ei leita, on need lahtrid tühjad. Sellisel juhul loetakse, et TF(krooniline) = TF(äge).

Kiire biolagunevuse dokumenteerimine

Kiire biolagunevuse dokumenteerimiseks kasutatakse järgmist meetodit:

1) kuni 1. detsembrini 2010 ja üleminekuperioodi jooksul alates 1. detsembrist 2010 kuni 1. detsembrini 2015: direktiivis 67/548/EMÜ, eelkõige selle V lisa osas C4 sätestatud katsemeetodid kiire biolagunevuse dokumenteerimiseks või nendega samaväärsed OECD 301 A–F või ISO katsemeetodid. Kümnepäevase akna põhimõtet ei kohaldata pindaktiivsete ainete suhtes. Vastuvõetavuse künnis on 70 % direktiivi 67/548/EMÜ V lisa osades C4(A) ja C4(B) osutatud meetodite ja nendega samaväärsete OECD 301 A ning E või ISO katsemeetodite puhul ja 60 % C4-C, C4-D, C4-E ja C4-F meetodite (ja nendega samaväärsete OECD 301 B, C, D ning F või ISO katsemeetodite) puhul;

2) pärast 1. detsembrit 2015 ja üleminekuperioodi jooksul alates 1. detsembrist 2010 kuni 1. detsembrini 2015: määruses (EÜ) nr 1272/2008 sätestatud katsemeetodid.

Anaeroobse biolagunevuse dokumenteerimine

Standardkatse anaeroobse lagunevuse määramiseks tehakse katsemeetodiga EN ISO 11734, ECETOC nr 28 (juuni 1988), OECD 311 või muu samaväärse katsemeetodiga, kusjuures nõutav täieliku lagunevuse määr anaeroobsetes tingimustes on 60 %. Selle dokumenteerimiseks, et aine 60 % täieliku anaeroobse biolagunevuse määr on saavutatud, võib kasutada ka vastava anaeroobse keskkonna tingimuste modelleerimist.

DID-loendisse mittekuuluvate ainete ekstrapoleerimine

Kui koostisaine ei ole kantud DID-loendisse, võib anaeroobse biolagunevuse dokumenteerimiseks toimida järgmiselt:

1) Sobival juhul kasutatakse ekstrapoleerimist. Ühe lähteainega saadud tulemusi kasutatakse selle aine struktuurianaloogiks oleva pindaktiivse aine täieliku anaeroobse biolagunevuse määramiseks ekstrapoleerimise abil. Kui teatava pindaktiivse aine (või homoloogide grupi) puhul on DID-loendi andmetega tõendatud, et aine on anaeroobselt biolagunev, võib oletada, et ka muud samalaadsed pindaktiivsed ained on anaeroobselt biolagunevad (nt C12-15 A 1–3 EO sulfaat [DID nr 8] on anaeroobsetes tingimustes biolagunev, järelikult võib oletada, et ka C12-15 A 6 EO sulfaat on samamoodi anaeroobselt biolagunev). Kui teatava pindaktiivse aine anaeroobne biolagunevus on tõendatud sobiva katsemeetodi abil, võib oletada, et ka muud samalaadsed pindaktiivsed ained on anaeroobselt biolagunevad (nt kirjanduse andmeid, mis kinnitavad alküülestrite ammooniumsoolade gruppi kuuluvate pindaktiivsete ainete biolagunevust, võib kasutada ka muude alküülahela(te)s estersidemeid sisaldavate kvaternaarsete ammooniumsoolade samalaadse anaeroobse biolagunevuse dokumenteerimiseks).

2) Tehakse anaeroobse lagunevuse sõelkatse. Kui uus katsetamine on vajalik, tehakse sõelkatse, kasutades meetodit EN ISO 11734, ECETOC nr 28 (juuni 1988), OECD 311 või muud samaväärset meetodit.

3) Tehakse lagunevuse katse väikese annusega. Kui on vaja uusi katseid, kuid sõelkatsete puhul esineb eksperimentaalseid raskusi (nt lagunemise aeglustumine uuritava aine mürgisuse tõttu), korratakse katset pindaktiivse aine väikese doosiga, kusjuures lagunemist jälgitakse 14C-mõõtmismeetodil või keemiliste analüüside abil. Väikese doosi katse puhul võib kasutada OECD 308 (august 2000) meetodit või muud samaväärset meetodit.









II liide

a) Laboratoorne katse

Analüüsi tegemiseks kasutatav laboratoorium peab vastama EN ISO 17025 standardi üldnõuetele või olema ametlikult heaks kiidetud analüüsilaboratoorium, milles järgitakse häid laboratooriumitavasid.

Taotleja analüüsilaboratooriumile/mõõtmisvahenditele võib analüüside ja mõõtmiste tegemiseks anda heakskiidu järgmistel juhtudel:

— ametivõimud kontrollivad proovivõtu- ja analüüsiprotsessi või

— tootja on kehtestanud kvaliteedisüsteemi, mis hõlmab nii katseid kui ka analüüsimist ning mis on sertifitseeritud kooskõlas standardiga ISO 9001 või

— tootja suudab tõendada, et sõltumatu katseasutuse ja tootja katselabori poolt paralleelkatsena tehtud esmase katsetamise tulemused olid omavahel kooskõlas ja et tootja võtab proove vastavalt nõuetekohasele proovivõtukavale.

Tootja katselaborile võib anda pesemisvõimega seotud katsete dokumenteerimiseks heakskiidu juhul, kui on täidetud järgmised lisanõuded:

— ökomärgistega seotud organisatsioonidel peab olema võimalik kontrollida testide tegemist;

— ökomärgiseid välja andval organisatsioonil peab olema juurdepääs kogu tootega seotud teabele;

— proovid tuleb katselaborile esitada nii, et need oleksid anonüümsed;

— pesemisvõimega seotud katset tuleb kirjeldada kvaliteedikontrollisüsteemis.

b) Kasutajakatse

1. Katsetulemused peab esitama vähemalt viis asjaomase toote kasutajate hulgast valitud klienti.

2. Katse tegemise kord ja pesupesemisvahendi doos peab olema kooskõlas tootja soovitustega.

3. Katsed peavad kestma vähemalt neli nädalat.

4. Iga katsekeskus peab hindama toote või mitmekomponendilise süsteemi kasutuskõlblikkust, doseeritavust, kokkusurutavust, väljapestavust ja lahustuvust.

5. Iga katsekeskus peab hindama toote või mitmekomponendilise süsteemi tõhusust, vastates järgmiste näitajatega seotud küsimustele (või allpool esitatud küsimustega sarnastele küsimustele): a) võime pesta kergelt määrdunud, keskmiselt määrdunud või väga määrdunud esemeid; b) hinnang peamistele pesuomadustele, näiteks mustuse ja plekkide eemaldamise võime ja pleegitav mõju; c) hinnang pesuvahendi kõrvalmõjudele, näiteks valge pesu hallinemine, värvilise pesu värvisäästvus ja värviandmist soodustav mõju; d) hinnang sellele, kuidas loputusvahend mõjutab pesu kuivatamist, triikimist või kalandrimist; e) testis osaleja hinnang kliendikontrollide korralduse kohta.

6. Hinnangu andmisel tuleb kasutada vähemalt kolme vastusevarianti, näiteks „ei ole piisavalt tõhus”, „piisavalt tõhus” või „väga tõhus”. Katsekeskuse arvamus kliendikontrollide korralduse kohta peab sisaldama vastusevariante „mitterahuldav”, „rahuldav” ja „väga hea”.

7. Vastused peab esitama vähemalt viis katsekeskust. vähemalt 80 % vastanutest peab hindama toodet kõikides punktides piisavalt tõhusaks või väga tõhusaks (vt punkt 4) ja olema rahul või väga rahul kliendikontrollide korraldusega.

8. Kõik katse käigus kogutud algandmed peavad olema varustatud nende saamise täpse kirjeldusega.

9. Katsete tegemise korda tuleb üksikasjalikult kirjeldada.